作者：石麟
词牌/韵律：贺新凉・贺新郎

paragraphs: 一骑飞来速。
报平山、将颁凤检，宠分符竹。
自是平淮勋名在，姓字屏风纪录。
正欲革、潢池风俗。
古括久思贤太守，待东山、一起苍生福。
唐李段，追芳躅。
横舟竹下凭青鹿。
庆生朝、称觞蔼蔼，履珠簪玉。
争奈回溪民望切，计日带牛佩犊。
便合早、秣驺脂毂。
圣眷处公犹未惬，俟朱幡、才下锋车趣。
符已兆，台星六。